Neuvoston direktiivi 92/110/ETY, annettu 14 päivänä joulukuuta 1992, jauhetun lihan, vähemmän kuin 100 grammaa painavien lihapalojen ja raakalihavalmisteiden tuotantoa ja kaupan pitämistä koskevista vaatimuksista annetun direktiivin 88/657/ETY muuttamisesta



Virallinen lehti nro L 394 , 31/12/1992 s. 0026 - 0027

Suomenk. erityispainos Alue 3 Nide 47 s. 0131

Ruotsink. erityispainos Alue 3 Nide 47 s. 0131



NEUVOSTON DIREKTIIVI 92/110/ETY, annettu 14 päivänä joulukuuta 1992, jauhetun lihan, vähemmän kuin 100 grammaa painavien lihapalojen ja raakalihavalmisteiden tuotantoa ja kaupan pitämistä koskevista vaatimuksista annetun direktiivin 88/657/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että jauhettu liha, raakalihavalmisteet ja teolliseen valmistukseen tarkoitettu jauhettu liha sisältyvät perustamissopimuksen liitteessä II olevaan tuoteluetteloon; näiden lihojen, valmisteiden ja jauhetun lihan tuotanto ja kauppa muodostavat tärkeän tulonlähteen osalle maatalousväestöä, tällaista lihaa tuottavan alan järkiperäisen kehityksen varmistamiseksi ja tuottavuuden lisäämiseksi yhteisön tasolla olisi säädettävä tällaisen lihan tuotantoa ja markkinoille saattamista koskevista terveysmääräyksistä, yhteisön on toteutettava toimenpiteet sisämarkkinoiden toteuttamiseksi asteittain alueella, jolla ei ole sisäisiä rajoja 31 päivänä joulukuuta 1992 päättyvänä ajanjaksona, tällaisten terveysmääräysten laatiminen parantaa kansanterveyden suojelua ja tämän vuoksi helpottaa sisämarkkinoiden toteuttamista, tämän päämäärän saavuttamiseksi on tarpeen laajentaa jauhetun lihan, vähemmän kuin 100 grammaa painavien lihapalojen ja raakalihavalmisteiden tuotantoa ja kaupan pitämistä koskevista vaatimuksista sekä direktiivien 64/433/ETY, 71/118/ETY ja 72/462/ETY(4) muuttamisesta, 14 päivänä joulukuuta 1988 annetussa direktiivissä 88/657/ETY säädetyt tärkeimmät terveysmääräykset koskemaan kaikkea jauhetun lihan ja raakalihavalmisteiden tuotantoa ja markkinoille saattamista yhteisössä, jäsenvaltioiden mahdollisuuden ylläpitää väliaikaisesti väljempiä kotimaisille markkinoille varattua lihaa ja raakalihavalmisteita koskevia määräyksiä ei pitäisi vaikuttaa eläinlääkärin tarkastusten poistamiseen yhteisön sisäisiltä rajoilta 1 päivänä tammikuuta 1993, ja siihen asti kunnes otetaan käyttöön kaikki säännökset, joita tarvitaan direktiivissä 88/657/ETY säädettyjen tärkeimpien terveysmääräysten laajentamiseksi koskemaan kaikkea jauhetun lihan ja raakalihavalmisteiden tuotantoa ja markkinoille saattamista yhteisössä, on selvitettävä muutamia erityisiä kysymyksiä, jotta vältyttäisiin ongelmilta lihan ja raakalihavalmisteiden tuotannossa ja kaupan pitämisessä, ON ANTANUT TÄMÄN DIREKTIIVIN: 1 artikla Muutetaan direktiiviä 88/657/ETY seuraavasti: 1 Korvataan 2 artiklan 2 kohdan f alakohdan viimeinen lause seuraavasti: "ja kaikkia raakalihavalmisteita tuottavia laitoksia, jotka täyttävät direktiivin 77/99/ETY liitteissä A ja B olevan I luvun vaatimukset." 2 Korvataan 3 artiklan 1 kohdan g alakohta seuraavasti: "g) niiden mukana seuraa määrämaahan kuljetuksen ajan terveystodistus, joka täyttää direktiivin 64/433/ETY liitteessä I olevan XII luvun tai direktiivin 71/118/ETY liitteessä I olevan XI luvun vaatimukset (loppuosaa ei muuteta)"; 3 Korvataan 13 artiklan 1 kohdan ensimmäinen alakohta seuraavasti: "1 Jäsenvaltioilla on aikaa 1 päivään tammikuuta 1996 saakka huolehtia siitä, että kaikki 2 artiklan 2 kohdassa tarkoitettu liha ja siinä tarkoitetut raakalihavalmisteet, jotka on tuotettu niiden alueella siellä tapahtuvaa kaupan pitämistä varten täyttävät tämän direktiivin vaatimukset, jollei tämän kohdan 2 alakohdasta muuta johdu."; 4 Korvataan liitteessä I olevan III luvun 8 kohdan toinen lause seuraavasti: "Erityisesti sitä ei saa valmistaa nautaeläinten, sikojen, lampaiden tai vuohien seuraavien osien lihasta: pään lihasten osat, eläimen pistokohta, injektioalueet, luista kaavittu liha, pallea ja linea alban lihaksettomat osat, polven ja kinnernivelen seutu."; 5 Korvataan liitteessä I olevan IV luvun 10 kohdan b alakohta seuraavasti: "b) edellä 2 artiklan 2 kohdan c alakohdassa säädetyllä tavalla jauhetusta lihasta valmistettuja raakalihavalmisteita voidaan pitää kaupan vain jos ne täyttävät seuraavat vaatimukset: i) ne on jäädytetty 3 artiklan 2 kohdan c alakohdan kolmannen luetelmakohdan mukaisesti jäädytysnopeudella, joka on vähintään yksi cm/tunti. Säilytysaika on rajoitettava enintään kuuteen kuukauteen. ii) ne on jäähdytetty sisälämpötilaan, joka on enintään + 2 °C, ja niissä on maininta viimeisestä myyntipäivästä. Alakohdissa i ja ii tarkoitetut raakalihavalmisteet on pakattava lähetyseriin."; 6 Korvataan liitteessä I olevan VII luvun 18 kohdan toinen luetelmakohta seuraavasti: "Tämän direktiivin 2 artiklan 2 kohdassa määritellyt ja mainitun 2 artiklan 2 kohdan g alakohdassa tarkoitetuissa laitoksissa tuotetun lihan ja tuotettujen raakalihavalmisteiden pakkaukset on merkittävä laitoksen terveysmerkinnällä direktiivin 64/493/ETY liitteessä X ja direktiivin 77/99/ETY liitteessä A olevassa VIII luvussa määritellyllä tavalla." 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1993 mennessä 3 kohdan osalta ja 1 päivään joulukuuta 1993 mennessä 1, 2, 4, 5 ja 6 kohdan osalta. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2 Jäsenvaltioiden on toimitettava komissiolle niiden antamat tässä direktiivissä tarkoitettuja kysymyksiä koskevat kansalliset säännökset kirjallisina. 3 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä joulukuuta 1992. Neuvoston puolesta Puheenjohtaja J. GUMMER (1) EYVL N:o C 84, 2.4.1990, s. 120 ja EYVL N:o C 288, 6.11.1991, s. 3 (2) EYVL N:o C 183, 15.7.1991, s. 57 (3) EYVL N:o C 225, 10.9.1990, s. 2 (4) EYVL N:o L 382, 31.12.1988, s. 3. Direktiiviä 89/662/ETY (EYVL N:o L 395, 30.12.1989, s. 13) muuttava direktiivi